
УПУТСТВО



УВОД

ЗА ПРИПРЕМУ БУЏЕТА ОПШТИНЕ АЛИБУНАР ЗА 2024. ГОДИНУ СА ПРОЈЕКЦИЈАМА ЗА 2025. И 2026. ГОДИНУ



Чланом 36а. Закона о буџетском систему („Сл. гласникРС“, бр. 54/2009, 73/2010, 101/2010,

101/2011,  93/2012,  62/2013-испр,  108/2013,  142/2014,  68/2015  (др.закон),  103/2015,  99/2016 и 113/2017, 95/18, 31/19, 72/19,149/20 и 118/21) прописано је да Министарство финансија доставља локалној власти упутство за израду одлуке о буџету локалне власти.
           Чланом 40. Закона о буџетском систему предвиђено је да локални орган управе надлежан за финансије доставља директним корисницима средстава буџета локалне власти упутство за припрему буџета локалне власти по добијању Фискалне стратегије.
          Крајњи рок, утврђен буџетским календаром, а прописан чланом 31. Закона о буџетском систему за доношење фискалне стратегије за наредни трогодишњи период и упутства за припрему одлуке о буџету локалне власти је 01. август.
          Унапређење буџетског процеса кроз примену програмског буџетирања представља део реформе управљања јавним финансијама којим се ставља нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе.
          Имајући у виду напред наведено, и чињеницу да је потребно приступити изради буџета Општине Алибунар за 2024. годину, ово Упутство заснива се на следећем:
-смерницама и методологији за припрему финансијских планова буџетских корисника садржаних у Упутству за припрему одлуке о буџетулокалне  власти за 2024. годину и пројекцијиза 2025 и 2026. годину (у даљемтексту: Упутство за припрему буџета локалне власти), које је донео министар финансија.
- процени уступљених прихода на досадашњи начин, односно према припадности дела прихода Општине Алибунар од пореза обвезника чије је седиште односно пребивалиште на територији општине Алибунар, и процени непореских и других примања према пројекцијама заснованим на остварењу у првих шест месеци ове године;
- елементима за обрачун планиране масе средстава за плате према актуелним прописима.




I ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ НАЦРТА БУЏЕТА ОПШТИНЕ АЛИБУНАР  ЗА 2024. ГОДИНУ

        Макроекономска кретања у протеклом периоду под снажним су утицајем изласка из кризе изазване пандемијом и уласка у нову кризу услед конфликата у Украјини. Иако је у првој половини 2022. године остварен солидан раст БДП од скоро 4,0%, у овом периоду изостали су значајнији негативни ефекти геополитичких дешавања на динамику домаће привредне активности. Међутим, у складу са очекивањима, ескалација сукоба у Украјини и  заоштравање међународних економских и политичких односа, праћени рекордним ценама енергената и последично смањеној глобалној трговини и спољној тражњи, почела су временом да се одражавају и на домаћу економску активност.                   Већ током трећег квартала, међугодишње посматрано, раст привреде успорио је на 1,0%, да би у четвртом тромесечју економски раст износио свега 0,5% мг. Успорена динамика инвестиција и растућа инфлација, уз повећану неизвесност и смањену спољну тражњу, као и нешто слабија пољопривредна сезона, главни су фактори који су утицали на динамику економске активности током друге половине 2022. године. Ипак, и у таквим околностима остварен је раст БДП од 2,3% у 2022. години. Знатно бољи епидемиолошки услови праћени растом економске активности допринели су повећаној стопи партиципације радне снаге и јачању тржишта рада, уз истовремено повећање реалних зарада и запослености. С друге стране, најзначајнији негативан утицај конфликта у Украјини на домаћа макроекономска кретања током претходне године огледао се у расту инфлације и повећању дефицита текућег рачуна платног биланса. Раст инфлације за који се првобитно очекивало да ће бити привременог карактера као последица постепеног ишчезавања ефеката пандемије, додатно је убрзан пре свега услед повећања глобалних цена хране и енергената, тако да је у 2022. години раст потрошачких цена у просеку износио 11,9%. Макроекономска кретања почетком 2023. године генерално су на нивоу пројектованих. Узимајући у обзир актуелне економске трендове и изгледе за међународно окружење Министарство финансија процењује да ће раст БДП у 2023. години износити 2,5%, док ће у 2024. години убрзати на 3,5%, што је непромењено у односу на претходна очекивања. Инфлација је у марту 2023. године међугодишње посматрано достигла врхунац и износила је 16,2%, тако да се од априла нашла на опадајућој путањи уз очекивани знатнији пад у другој половини текуће године. У смеру смиривања инфлаторних притисака деловаће досадашње заоштравање монетарних услова, слабљење ефеката глобалних фактора који су водили расту цена енергената и хране у претходном периоду, као и успоравање увозне инфлације. Повратак инфлације у границе циља очекује се средином 2024. године.
      Циљеви фискалне политике су усмерени на одржање фискалне стабилности и смањење учешћа јавног дуга у БДП. Средњорочни фискални оквир предвиђа постепено смањење дефицита опште државе на ниво од 1,5% БДП до 2026. године и пад учешћа јавног дуга испод 52% БДП. Пројекције фискалних агрегата у периоду од 2024. до 2026. године заснивају се на пројекцијама макроекономских показатеља за наведени период, планираној пореској политици која подразумева даље усаглашавање са законима и директивама ЕУ и фискалним и структурним мерама, укључујући и даљу реформу великих јавних предузећа. У 2024. години предвиђен је дефицит у износу од 2,2% БДП.
     Циљеви фискалне политике у наредном средњорочном периоду биће обезбеђење стабилне позиције јавних финансија и опадајућа путања јавног дуга. Смањење учешћа дуга је уско везано за снижавање дефицита као главног фактора задуживања, тако да динамика спуштања дефицита опредељује и 5 промену кретања дуга. Расположив фискални простор у 2024. години биће опредељен за повећање пензија и плата у јавном сектору, наставак реализације приоритетних капиталних инвестиција, као и наставак пореског растерећења привреде. 
       Приликом планирања прихода локална власт је у обавези да исте реално планира, тј. потребно је поћи од остварења прихода за три квартала у 2023. години и њихове процене за задњи квартал те године, што представља основ за њихово увећање, при чему укупан раст прихода не сме да буде већи од номиналног раста БДП (пројектован номинални раст у 2024. години од 8,3%). Изузетно, локална власт може планирати већи обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију таквих прихода. Уколико локална власт очекује приходе по основу донација, апропријације прихода и расхода (извор финансирања 05 и 06) може планирати у складу са очекиваним износом ових средстава. Апропријације прихода и примања, расхода и издатака из изворa финансирања 07 - Трансфери од других нивоа власти, 08 - добровољни трансфери од физичких и правних лица и 09 - примања од продаје нефинансијске имовине могу се планирати у складу са реално очекиваним приливом средстава по тим основама.                    Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2023. годину („Службени гласник РС”, број 138/22). У складу са чланом 5. Закона о буџетском систему приходи и примања исказују се у укупно оствареним износима, а расходи и издаци у укупно извршеним износима. Правилником о условима и начину вођења рачуна за уплату јавних прихода и распоред средстава са тих рачуна прописани су рачуни за уплату јавних прихода, тако да сви јавни приходи и примања којима се финансирају надлежности локалне власти треба да буду уплаћени на рачуне прописане за уплату јавних прихода, чиме би се испоштовало уставно начело бруто принципа (члан 92. Устава Републике Србије), а не на подрачуне корисника буџетских средстава.

Основне макроекономске претпоставке за 2024. годину
	
	2023
	2024

	БДП,млрд РСД
	8103,5
	8773,6

	Стопаноминалнограста БДП%
	14,3
	8,3

	СтопереалнограстаБДП,%
	2,5
	3,5

	Инфлација, просекпериода,%
	12,5
	4,9



Извор:  МФИН

  Доношење одлуке о локалним комуналним таксама за 2024. годину 

         Чланом 7. Закона о финансирању локалне самоуправе („Службени гласник РС”, бр. 62/06, 47/11, 93/12, 99/13, 125/14, 95/15, 83/16, 91/16, 104/16, 96/17, 89/18, 95/18, 86/19, 126/20 и 111/21 - у даљем тексту: Закон) прописано је да начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом, као и да се доноси након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину. 6 С тим у вези када је у питању подношење захтева за добијање сагласности за утврђивање локалне комуналне таксе за истицање фирме на пословном простору (фирмарина) у износу већем од оног који је прописан чланом 15а Закона о финасирању локалне самоуправе, указујемо да јединице локалне самоуправе могу поднети захтев за добијање сагласности за утврђивање већег износа фирмарине све до окончања поступка утврђивања буџета за наредну годину, тј. до усвајања Одлуке о буџету за наредну годину од стране скупштине локалне власти. Такође, приликом утврђивања фирмарине, јединице локалне самоуправе треба да се везују за правно лице, а не за пословни простор и то на годишњем нивоу. Наведено значи да независно од тога на колико је објеката истакнута фирма, укупна годишња фирмарина за одређено правно лице не може бити већа од максимума који је прописан чланом 15а за категорију којој то правно лице припада.

         Одредбом члана 15в Закона о финансирању локалне самоуправе прописано је да се највиши износи локалне комуналне таксе за држање моторних друмских и прикључних возила, осим пољопривредних возила и машина усклађују годишње, са годишњим индексом потрошачких цена који објављује републички орган надлежан за послове статистике. Највишe износe локалне комуналне таксе, усклађенe са годишњим индексом потрошачких цена утврђује Влада, сагласно члану 15в став 4. Закона, а исти се објављују у „Службеном гласнику Републике Србије”. Локална комунална такса за држање моторних друмских и прикључних возила, осим пољопривредних возила и машина, мора бити усклађена са чланом 7. Закона о безбедности саобраћаја на путевима („Службени гласник РС”, бр. 41/09...41/18, 87/18, 23/19 и 128/20), односно са Правилником о подели моторних и прикључних возила и техничким условима за возила у саобраћају на путевима („Службени гласник РС”, бр. 40/12...70/18, 95/18, 104/18,93/19, 2/20 и 64/21), донетим на основу члана 7. став 2. Закона о безбедности саобраћаја на путевима, тако да је потребно ускладити врсте возила са наведеним законом и правилником, а висину комуналне таксе за та возила утврдити у оквиру усклађених највиших износа ове локалне комуналне таксе, како би полицијске управе без проблема вршиле наплату овог локалног јавног прихода. Имајући у виду да према члану 32. Закона о локалној самоуправи („Службени гласник РС”, број 129/07, 83/14 - др.закон, 101/16 - др.закон, 47/18 и 111/21) скупштина јединице локалне самоуправе, у складу са законом, између осталог, утврђује стопе изворних прихода, као и начин и мерила за одређивање висине локалних такси и накнада, јединице локалне самоуправе су у обавези да, приликом одређивања висине локалних комуналних такси, имају у виду члан 91. Устава Републике Србије, према коме се обавеза плаћања пореза и других дажбина заснива на економској моћи обвезника. У складу са тим, јединице локалне самоуправе су у обавези да определе висину локалних комуналних такси која неће угрозити нормално функционисање обвезника. Такође, актом којим се утврђују локалне комуналне таксе не може се прописивати таксени основ, односно проширивати предмет таксене обавезе утврђене законом, с обзиром да би то за последицу имало неусклађеност одлуке са Уставом и законом.

СМЕРНИЦЕ ЗА ПЛАНИРАЊЕ ПОЈЕДИНИХ КАТЕГОРИЈА РАСХОДА

Група конта 41 – Расходи за запослене

Законско уређење плата
           Плате запослених у јавном сектору уређене су Законом о систему плата запослених у јавном сектору („Службени гласник РС”, број 18/16, 108/16, 113/17, 95/18, 86/19, 157/20 и 123/21).
             Плате за послених код корисника буџета локалне власти уређене су у складу са Законом о платама у државним органима и јавним службама („Службени гласник РС", бр. 62/06...99/14, 21/19 и др. закон), и Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС", бр. 44/08 – пречишћен текст и 2/12, 113/17,23/18,95/18, 86/19 и др. Закон 157/20 - др.закон и 123/21 - др.закон).
          Приликом обрачуна и исплате плата за запослене у предшколским установама и другим јавним службама (установе културе) не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РС", бр. 44/01...58/14, 113/17,23/18,95/18, 86/19 и др. Закон,157/20-др.закон и 123/21-др.закон).


Приликом обрачуна и исплате плата примењују се основице према закључцима Владе Републике Србије, до почетка примене одредаба Закона о систему плата запослених у јавном сектору.
Планирање масе средстава заплате у одлукама о буџету за2024. годину

          Средства за плате задржана су на нивоу средстава планираних Законом о буџету Републике Србије за 2023. годину, а евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије,  измена и допуна Закона о буџетском систему и процене потребних средстава за расходе за запослене за 2024. годину.
         Средства за плате се планирају на бази броја запослених који раде, а не систематизованог броја запослених.
Остале економске класификације у оквиругрупе 41 – Расходи за запослене, планирати крајње рестриктивно.




Група конта 42 – Коришћење услуга и роба
        У оквиру групе конта која се односе на куповину роба и услуга, потребно је реално планирати средства за ове намене у 2024. години, а нарочито за извршавање расхода на име сталних трошкова (421 – Стални трошкови).
        Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама.(„Службени гласникРСˮ, бр. 119/12, 68/15, 113/17, 91/19 ,44/21,130/21 I 120/21 -др.закон и 138/22).

Групаконта 45 - Субвенције
      У оквиру субвенција неопходно је преиспитати све програме по основу којих се додељују субвенције.
      Приликом планирања средстава за субвенције и њихових намена посебно треба имати у виду све прописе који се тичу државне помоћи.

Група конта 48 – Остали расходи
       Приликом планирања на ведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

Смернице за исказивање издатака за капиталне пројекте

Класа 5 – Издаци за нефинансијску имовину
У циљу ефикаснијег планирања важно је да корисници расходе за текуће поправке и одржавање зграда,објеката и опреме не исказују као капиталне издатке  већ текуће поправке и одржавање зграда, објеката и опреме (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капиталне пројекте требада планирају на контима групе 51, 52 и 54.

Капитални пројекти и њихов значај
Капитални пројекти су пројекти изградње и капиталног одржавања зграда и грађевинских објеката инфраструктуре од интереса за локалну власт, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.
        Капиталним пројектима се увећава имовина локалне власти путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину.
       Капитални пројекти планирају се и укључују у буџет у складу са одредбама Уредбе о управљању капиталним пројектима („Службени гласник РС”, бр. 51/19).   
       Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.
        Набавка роба и услуга и капитална улагања морају се вршити у складу са Законом о јавним набавкама.



Вишегодишње планирање капиталних пројеката
У складу са Законом о буџетском систему капитални издаци се исказују за три године  у општем делу одлуке о буџету локалне власти, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.
Приликом вишегодишњег планирања капиталних пројеката корисници полазе од:
Општег дела одлуке о буџету локалне власти за обавезе по уговору које се односе на капиталне издатке и захтевају плаћање у више година, а које су корисници у 2023. години преузели уз сагласност надлежног извршно горгана локалне власти, и дужни су да такву обавезу укључе у финансијски план у години у којој обавеза доспева у износу обавезе за ту годину и планирају по годинама у оквиру лимита на свом разделу;
Општег дела одлуке о буџету локалне власти за капиталне пројекте за које нису преузете вишегодишње обавезе у 2023. години, корисници су у обавези да анализирају физичку и финансијску реализацију тих капиталних пројеката, у циљу ефикасније алокације средстава, као и да укључе капиталне издатке у финансијски план и планирају по годинама у оквиру лимита на свом разделу, за пројекте чија је даља реализација оправдана.
На основу урађених анализа, корисници могу одустати од пројеката чија је даља реализација неоправдана. Такође, корисници могу планирати издатке за нове капиталне пројекте у 2024. години и наредне две године.
Предност у планирању нових капиталних пројеката на извођењу радова треба дати онима који су спремни за реализацију (који имају пројектно – техничку документацију, грађевинску дозволу,  као и документацију неопходну за спровођење поступка јавне набавке).
Такође, важно је планирати капиталне пројекте по годинама у оном износу који је остварив и одговаран са фискалне и економске тачке гледишта, имајући у виду низак ниво реализације пројеката у претходним годинама.



II ОПИС ПЛАНИРАНЕ ПОЛИТИКЕ ОПШТИНЕ АЛИБУНАР ЗА 2024. ГОДИНУ

     У периоду од 2024. до 2026. године општина Алибунар ће наставити да обавља изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којим се регулише ова област. 

Активности општине Алибунар у 2024. години биће првенствено усмерене на: 
- одржавање и ширење комуналних услуга (водоснабдевање, прикупљање и одношење смећа, управљање отпадним водама, јавна хигијена, уређење и одржавање зеленила, јавна расвета, саобраћајна инфраструктура и остале комуналне услуге), са посебним акцентом на решавање проблема у водоводној инфраструктури,
- вођење економске и развојне политике,
- одржавање и унапређење услова живота грађана општине Алибунар,
- пољопривреда и рурални развој,
- заштита животне средине,
- развој туризма и туристичке понуде
- урбанизам и просторно планирање,
- обезбеђивање услова за рад локалних установа у култури,
- организација културних и спортских активности и манифестација,
- опорезивање, финансијско управљање и буџетирање,
- пружање осталих услуга грађанима у складу са Законом.

Општина Алибунар ће обављати поверене и пренесене послове из области:
- државне управе,
- социјалне заштите,
- здравствене заштите,
- предшколског, основног и средњег образовања,
- екологије и очувања животне средине,
- рада инспекцијских служби и др.

       Политика локaлних власти ће бити усмерена на обезбеђење средстава за несметано функционисање свих како директних тако и индиректних корисника буџетских средстава буџета општине Алибунар у области образовања, културе, спорта, туризма, социјалне заштите и здравства. Средства за зараде запослених обезбедиће се у законом утврђеним оквирима, а средства за материјалне трошкове и текуће одржавање опреме и објеката у зависности од исказаних потреба и утврђених приоритета, водећи рачуна о интенцијама за смањење јавне потрошње. Значајна средства ће се обезбедити и за издвајања за социјалну заштиту (једнократне помоћи, подршка успешним ученицима и студентима, исплате за новорођену децу, финансијска подршка деци (персонални асистенти, трошкови превоза ученика, стипендије), активности Црвеног крста, стамбено збрињавање избеглих и интерно расељених лица у сарадњи са Комесаријатом за избеглице. За капитално одржавање и капиталну изградњу средства ће се обезбедити делом из средстава наменских трансфера од других нивоа власти. 

III ПРОЦЕНА ПРИХОДА И ПРИМАЊА И РАСХОДА И ИЗДАТАКА БУЏЕТА ОПШТИНЕ АЛИБУНАР  ЗА 2024. ГОДИНУ И НАРЕДНЕ ДВЕ ФИСКАЛНЕ ГОДИНЕ

        Законом о буџетском систему утврђено је да се пројектовање прихода и расхода врши за 2024. годину и наредне две године (2025.г. и 2026.г.).
        Финансирање јединице локалне самоуправе у 2023. години вршило се у складу са одредбама Закона о финансирању локалне самоуправе. 
        У пропреми буџета основно од чега се полази је пројекција остварења изворних и уступљених прихода на досадашњи начин.
Приликом планирања прихода локална власт је у обавези да исте реално планира, тј. потребно је поћи од остварења прихода за три квартала у 2023. години и њихове процене за задњи квартал те године, што представља основ за њихово увећање, при чему укупан раст прихода не сме да буде већи од номиналног раста БДП (пројектован номинални раст у 2024. годиниод 8,3%). Изузетно, локална власт може планирати већ и обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију таквих прихода. Уколико локална власт очекује приходе по основу донација, апропријације прихода и расхода (извор финансирања 05 и 06) може планирати у складу са очекиваним износом ових средстава. Апропријације прихода и примања, расхода и издатака из изворa финансирања 07 – Трансфери од других нивоа власти, 08 – Добровољни трансфери од физичких и правних лица и 09 – Примања од продаје нефинансијске имовине могу се планирати у складу са реално очекиваним приливом средстава по тим основама. Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2023. годину („Службени гласник РС”, број 110/21). У складу са чланом 5. Закона о буџетском систему приходи и примања исказујусе у укупно оствареним износима, а расходи и издаци у укупно извршеним износима.
Правилником о условима и начину вођења рачуна за уплату јавних прихода и распоред средстава са тих рачуна прописани су рачуни за уплату јавних прихода, тако да сви јавни приходи и примања којима се финансирају надлежности локалне власти треба да буду уплаћени на рачуне прописане за уплату јавних прихода, чиме би се испоштовало уставно начело бруто принципа (члан 92. Устава Републике Србије), а не на подрачуне корисника.
      Полазна основа за планирање обима буџета за 2024. годину били су извршени приходи и примања из Одлуке о буџету општине Алибунар за 2023. годину (Сл. лист општине Алибунар, број 34/2022), Приликом планирања својих финансијских планова корисници буџета могу повећати додељење апропријације највише до 6% у односу на извршење њихових апропријација  у 2023 години. Ово повећање се не односи на апропријације које се односе на плате код корисника буџета општине Алибунар.
        Услед настале ситуације везане за енергетску кризу изазван у ратом у Украјини Министарство финансија даје препоруку јединицама локалне самоуправе да приликом припремања одлука о буџету изврше распоред средстава у односу на обавезе чије измирење је приоритетно.

Табела: Пројекција прихода и примања за 2024-2026.
	Ек. клас.
	В р с т а  п р и х о д а
	План за 2023
	Пројекција за

	
	
	
	2024
	2025
	2026

	71
	ПОРЕЗИ
	505.970.000
	515.000.000
	519.000.000
	522.500.000

	73
	ДОНАЦИЈЕ И ТРАНСФЕРИ
	185.913.738
	190.000.000
	193.000.000
	195.000.000

	74
	ДРУГИ ПРИХОДИ
	180.755.000
	184.000.000
	190.000.000
	196.000.000

	77
	МЕМОРАНДУМСКЕ СТАВКЕ
	1.112.262
	1.200.000
	1.000.000
	1.500.000

	8
	ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ
	
	0
	
	

	9
	ПРИМАЊА ОД ЗАДУЖИВАЊА
	
	0
	
	

	3
	ПРЕНЕТА СРЕДСТВА ИЗ ПРЕТХОДНЕ ГОДИНЕ
	86.036.000
	93.000.000
	94.500.000
	96.000.000

	
	УКУПНИ ПРИХОДИ И ПРИМАЊА
	959.787.000
	983.200.000
	997.500.000
	1.011.000.000



Пројекција расхода и издатака буџета општине Алибунар за период 2024-2026. године, извршена је на следећи начин у динарима:
Табела: Пројекција расхода и издатака за 2024-2026.
	Ек. Клас
	
О п и с
	
План за 2023
	Пројекција за

	
	
	
	2024
	2025
	2026

	41
	РАСХОДИ ЗА ЗАПОСЛЕНЕ
	197.371.000
	201.000.000
	203.500.000
	206.900.000

	42
	КОРИШЋЕЊЕ УСЛУГА И РОБА
	337.590.000
	342.000.000
	344.500.000
	347.000.000

	44
	ОТПЛАТА КАМАТА И ПРАТЕЋИ ТРОШКОВИ
ЗАДУЖИВАЊА
	670.000
	500.000
	400.000.00
	400.000.00

	45
	СУБВЕНЦИЈЕ
	21.700.000
	23.200.000
	25.000.000
	27.000.000

	46
	ДОНАЦИЈЕ И ТРАНСФЕРИ
	184.120.000
	186.500.000
	188.000.000
	190.000.000

	          47
	СОЦИЈАЛНА ПОМОЋ
	67.641.000
	70.000.000.
	72.600.000
	74.000.000

	    48+49
	ОСТАЛИ РАСХОДИ
	72.210.000
	75.000.000
	77.000.000
	78.200.000

	5
	КАПИТАЛНИ ИЗДАЦИ
	78.485.000
	85.000.000
	86.500.000
	87.500.000

	
	УКУПНИ РАСХОДИ ИЗДАЦИ
	959.787.000
	983.200.000
	997.500.000
	1.011.000.000




ОБИМ СРЕДСТАВА КОЈЕ МОЖЕ ДА САДРЖИ ПРЕДЛОГ ФИНАНСИЈСКОГ ПЛАНА КОРИСНИКА СРЕДСТАВА БУЏЕТА ОПШТИНЕ АЛИБУНАР ЗА 2024. ГОДИНУ СА ПРОЈЕКЦИЈАМА ЗА НАРЕДНЕ ДВЕ ФИСКАЛНЕ ГОДИНЕ

Услед настале ситуације везане за енергетску кризу изазвану ратом у Украјини Министарство финансија даје препоруку јединицама локалне самоуправе да приликом припремања одлука о буџету изврше распоред средстава у односу на обавезе чије измирење је приоритетно.
Код планирања буџета, сви буџетски корисници су дужни да се придржавају начела рационалности и штедње. У оквиру ограничених средстава, буџетски корисници као приоритет треба да планирају законске и уговорне обавезе (плате, накнаде, закључене уговоре, преузете обавезе и сл.). Буџетски корисници су дужни да се одговорно и у складу са објективним потребама, као и могућностима укупног буџетског оквира, рационално и економично распореде предложени обим средстава по програмима, програмским активностима и пројектима. Уколико се услед доношења нових прописа укаже потреба за активностима (расходима и издацима) које нису постојале у буџетима претходних година, а изискују повећање финансијских средстава потребних за њихову реализацију, буџетски корисник је у обавези да у оквиру садржаја програма, односно програмских активности или пројеката, детаљно образложи да се ради о новим активностима (наводећи законски основ) за које је потребно обезбедити средства изнад лимита утврђених овим Упутством. Уколико буџетски корисник има потребе за додатним програмима, програмским активностима и/или пројектима, чија реализација премашује износ предложеног обима буџетских средстава, посебно ће потребу исказати као захтев за додатно финансирање. 

Корисници буџета општине Алибунар у планирању финансијских средстава за 2024. годину нарочиту пажњу требају обратити на токове ликвидности буџета, односно морају финансијска средства која планирају распоредити тако да ликвидност буџета не буде угрожена у току 2024. године. Приликом планирања, корисници морају да утврде кварталне квоте трошења средстава однсно средства распоређују у складу са својим активностима у одређеном периоду.

Имајући у виду да је законодавац Законом о буџетском систему оставио могућност да установе додаљњег могу да користе сопствене приходе, према Упутству Министарства финансија надлежни орган локалне самоуправе дужан је да преиспита основаност и оправданост постојања рачуна сопствених прихода (извор 04) индиректних корисника у случајевима када ти приходи нису изричито предвиђени посебним правним актом. У том смислу, препорука Министарства финансија је да јавни приходи који имају карактер сопствених прихода индиректних буџетских корисника (приходи од продаје роба и услуга) у наредном буџетском циклусу нетреба да буду приказивани као сопствени приходи индиректних корисника, већ треба да се уплаћују преко уплатних рачун, чиме постају део прихода из буџета (извор 01). У том смислу индиректни корисници буџетских средстава су дужни да, приликом доставе финансијског плана, писано образложе структуру других извора прихода у финансијском плану. Такође, имајући у виду одредбе члана 52. Закона о буџетском систему, индиректни корисници који и даље остварују сопствене приходе дужни су да расходе извршавају прво из тих прихода, а тек онда и прихода из буџета (извор 01). Услов за коришћење сопствених прихода за одређену намену, биће да ј е расход планиран у буџету. Планирање, извршавање и контрола финансијског плана индиректних буџетских корисника, Центра за социјални рад и школа биће на четвртом нивоу економске класификације. Предлог годишњег програма рада установа из областу културе садржи посебно исказана средства потребна за финансирање програмских активности, као и средства потребна за финансирање текућих расхода и издатака. 

Припрема буџета у складу са програмском методологијом
Законом о буџетском систему је прописано да програмски модел буџета у целини треба примењивати почев од припреме буџета за 2015. годину на свим нивоима власти. Програмски буџет представља ефикасан механизам за спровођење реформе управљања јавним финансијама. Ради спровођења ове законске одредбе, Министарство финансија је саставило Упутство за израду програмског буџета, које смо Вам доставили и прошле године.
Програмску структуру корисника буџета чине три програмске категорије. Програм, програмска активност и пројекат, којима се групишу расходи и издаци. Те програмске категорије распоређене су у два хијерајхијска нивоа. На вишем нивоу су програми, а нанижем су програмске активности и пројекти који им припадају. Програмска активност је текућа делатност корисника буџета и није временски ограничена. Пројекат је временски ограничен пословни подухват корисника буџета чијим спровођењем се постижи циљеви који доприносе остварењу програма. Може се односити на капитално улагање, унапређење процедуре у јавној администрацији, усавршавање државних службеника и сличне подухвате који доприносе квалитетнијем пружању јавних услуга. Јединице локалне самоуправе своју програмску структуру утврђују на основу листе програма и програмских активности, униформних за све јединице локалне самоуправе. Ту листу је утврдила Стална конференција градова и општина у Анексу 5. наведеног Упутства. У тој листи је за програме и програмске активности утврђена њихова шифра, назив, сектор коме припадају и сврха. По програмској методологији за сваки програм, програмску активност и пројекат је потребно утврдити циљеве, индикаторе, којима се мери постизање тих циљева и циљане вредности индикатора за следеће три године. Униформност програма, програмских активности и индикатора обезбеђује да јединице локалне самоуправе међусобно упореде трошкове и квалитет услуга пружених грађанима. Опис програма, програмских активности и пројеката, као и њихових циљева и индикатора ће бити саставни део нормативног дела буџета. Стога је неопходно да сваки буџетски корисник испуни обрасце за своје програмске активности и пројекте. 
Упутство за израду програмског буџета, као и Анекс 5 којим је дефинисана униформна програмска струкура буџета ЈЛС за израду одлуке о буџету ЈЛС за 2024. годину и документ који садржи циљеве програма и програмских активности и листу униформних индикатора могу се наћи на сајту Министарства финансија (www.mfin.gov.rs).

Родна анализа расхода и издатака
      У оквиру спровођења реформе јавних финансија започет је процес унапређења програмског модела буџета кроз увођење принципа родно одговорног буџетирања у буџетски процес.
      Имајући у виду наведену законску одредбу неопходно је да надлежни орган локалне власти на годишњем нивоу донесе план поступног увођења родно одговорног буџетирања, којим ће одредити једног или више корисника буџетских средстава и један или више програма опредељеног буџетског корисника за који/које ће се дефинисати (на нивоу програма и/илипрограмске активности) најмање један родноодговоран циљ и одговарајући показатељи/индикатори који адекватно мере допринос циља унапређењу равноправости између жена и мушкараца.

 V  ПОСТУПАК И ДИНАМИКА ПРИПРЕМЕ БУЏЕТА ОПШТИНЕ АЛИБУНАР
Предлог финасијских планова директних и индиректних корисника буџетских средстава треба да садржи следеће табеле: 
1) Прилог1 – Табеле програмског буџета са програмима и програмским активностима и евентуалним пројектима за сваког директног и индиректног корисника, са економским класификацијама на четвороцифреном и међузбировима на троцифреном нивоу, са планом за 2023. и пројекцијама за 2024,  2025 и 2026. годину, са детаљним образложењем планираних расхода и издатака и План прихода и примања буџетског корисника за 2024., 2025, 2026.годину, са детаљним образложењем структуре других извора
2) Детаљно писано образложење за планирана средства (у слободној форми)
3) Прилог 2 - Извештај о учинку програма за првих 6 месеци 2023. године
4) Преглед броја запослених и средстава за плате (Прилог 3) за све оне кориснике који финансирају плате по било ком основу из буџета општине Алибунар (директни корисници, индиректни корисници, Центар за социјални рад, Дом здравља Алибунар, Црвени крст) 
5) Преглед капиталних пројеката за оне кориснике који планирају издатке на класи 5 који ће бити у целости или делимично финансирани из буџета општине Алибунар
- За израду предлога финансијских планова, ове године користити само обрасце програмског дела буџета, уместо образаца за текуће издатке, допунска и основна средства. Уколико у оквиру једне програмске активности корисник има више функција, потребно је користити посебан образац за сваку функцију. 
У складу са Упутством о праћењу и извештавању о учинку програма, саставни део предлога финансијских планова представља и извештај о учинку програма за првих 6 месеци 2023. године. 
Потребне обрасце за израду ваших планова можете преузети у Општинској управи Алибунар, Одељење за финансије или на званичном сајту општине Алибунар. Рок за достављање предлога финансијских планова Одељењу за финансије, директних корисника (скупштина општине, председник општине, општинско веће и општинска управа) је 15. септембар 2023. године, а индиректних и других корисника буџета општине Алибунар је најкасније 01. септембар  2023. године. 
Податке доставити у штампаном облику, са печатом и потписом одговорног лица буџетског корисника. 

